དེ་ཡང་ལྕང་སྐྱ་རོལ་པའི་རྡོ་རྗེསཔན་གྲུབ་དང་རྒྱལ་བློན་ལ་སོགས་པའི་གང་ཟག་གི་མིང་དང་ཡུལ་དང་མེ་ཏོག་དང་རྩི་ཤིང་ལ་སོགས་པའི་མིང་བསྒྱུར་ན་གོ་དཀའ་ཞིང་ཚིག་མ་བདེ་བ་དང་།འོལ་སྤྱིར་བསྒྱུར་དུ་རུང་ཡང་དོན་དེ་ལྟར་ཡིན་མིན་གཏོལ་མེད་པ་རྣམས་ལ་མིང་གི་མགོ་འཇུག་ཇི་ལྟར་རིགས་པར་རྒྱལ་པོ་དང་མེ་ཏོག་ཅེས་སོགས་གང་ལ་བྱ་བའི་མིང་གཅིག་བླ་ཐབས་སུ་བསྣན་ནས་རྒྱ་གར་གྱི་སྐད་དང་བོད་སྐད་ལ་སོར་བཞག་ཏུ་བཞག་པར་བྱའོཞེས་གསུངས་པ་ཇི་བཞིན།རིགས་གཞན་གྱི་སྐད་དུ་གྲགས་པའི་དངོས་པོའི་ཐ་སྙད་བོད་སྐད་དུ་སྒྱུར་སྐབས་གལ་ཏེ་དོན་འདི་ལ་ཐ་སྙད་འདི་ངེས་སོ་སྙམ་པའི་གདེང་ཚོད་མེད་པའམ་དོན་གཞན་དང་འཁྲུལ་བར་དོགས་སྐབས་ཐ་སྙད་འདིའི་མགོ་འཇུག་ཇི་ལྟར་རིགས་པར་ཐ་སྙད་དེ་གང་ལ་བྱ་བའི་མིང་བསྣན་རྒྱུ་ནི་མཁས་པའི་གསུང་གི་སྙིང་བཅུད་ཡིན་ལ།དོན་དངོས་ཀྱི་ལག་ལེན་ཁྲོད་དུ་ཡང་མེད་ཐབས་མེད་དེ།དཔེར་ན།རིས་འབྲེལ་ཚིག་མཛོད་འགའ་ཞིག་ནངལ་ཐད་ཀརགླང་དམརཞེས་སུ་དོན་སྒྱུར་བྱས་ཡོད།གལ་སྲིད་ཐ་སྙད་དེ་བརྗོད་སྐབས་ལྷན་དུ་རི་མོ་མེད་ཚེ་གླང་དམར་ཞེས་པས་གླང་དམར་རྟགས་ཅན་གྱི་འཐུང་བྱ་ལ་གོ་བའི་ངེས་པ་མི་སྟེར་ཏེ་ཁ་མདོག་དམར་པོ་ཅན་གྱི་གླང་ལ་ཡང་གོ་བའི་ཕྱིར་ནགླང་དམར་འཐུང་བྱཞེས་གང་ལ་བྱ་བའི་མིང་བསྣན་ན་བརྗོད་དོན་གསལ་བར་སྟོན་པར་ཕན་པ་ཡོད་སྙམ་ཞིང་།གཞན་ཡང་།ལརྔུལ་ལེནཞེས་སུ་བསྒྱུར་བས་རྔུལ་ལེན་ཡིན་ནཡིན་པས་མི་ཁྱབ་སྟེ།རྔུལ་ལེན་གྱི་ལག་རས་སོགས་ཀྱང་ཡོད་པས་ན་དེརཤ་སྦྱར་རྔུལ་ལེནཞེས་སུ་བསྒྱུར་ན་དེ་བས་འོས་པར་སྙམ།དེ་ལྟར་ཐོག་མ་རང་ལ་མེད་པའི་ཐ་སྙད་གསར་པ་བོད་སྐད་དུ་དོན་སྒྱུར་དང་སྒྲ་སྒྱུར་ཅི་རིགས་བྱས་ཀྱང་བརྗོད་དོན་བདེ་བླག་ཏུ་སྟོན་པར་འགོག་རྐྱེན་མི་ཐེབས་པའི་ཆེད་དུ་ལྕང་སྐྱ་རོལ་པའི་རྡོ་རྗེས་བསྟན་པའི་ཐབས་ཤེས་འདི་སྤྱོད་རྒྱུ་གལ་ཆེ།གང་ཡིན་ཟེར་ན།ང་ཚོས་འཚོ་བའི་ཁྲོད་དུ་ཐ་སྙད་བཀོལ་སྤྱོད་བྱེད་སྐབས་རྟག་ཏུ་མིག་མདུན་དུ་དེའི་རི་མོ་བསྟན་རྒྱུ་ཡོད་མི་སྲིད་ལ།གལ་སྲིད་རི་མོ་བསྟན་ནས་ངོས་འཛིན་བྱ་དགོས་བྱུང་ཚེ་བོད་སྐད་དུ་བསྒྱུར་བའི་ཐ་སྙད་དེས་ཅི་ཞིག་བྱ།